**PRILOG 1.**

OBRAZAC »PRETHODNA PROCJENA«

**MINISTARSTVO GOSPODARSTVA**

PRETHODNA PROCJENA

ZA

**ZAKON O IZMJENAMA I DOPUNAMA ZAKONA O CENTRU ZA PRAĆENJE POSLOVANJA ENERGETSKOG SEKTORA I INVESTICIJA**

Zagreb, svibanj 2014.

Ovaj Obrazac primjenjuje u postupku prethodne procjene radi utvrđivanja potrebe za provedbom postupka procjene učinaka propisa. Potreba za provedbom procjene učinaka propisa, osim u slučaju utvrđivanja financijskog praga iz članka 3. ove Uredbe, postoji obvezno i kada je na dva od 8. do 12. pitanja iz ovoga Obrasca odgovoreno sa »DA« odnosno potvrdno.

|  |  |
| --- | --- |
| Red.br. | Ukratko, jasno i sažeto odgovorite na pitanja: |
| 1. | Opišite ukratko problem koji se namjerava riješiti normativnim rješenjem (izrađene teze propisa): |
| Ovim normativnim rješenjem planira se proširiti opseg djelatnosti Centra za praćenje poslovanja energetskog sektora i investicija (dalje:Centar) u smislu ispunjavanja obveza i usklađivanja hrvatskog zakonodavstva s pravnom stečevinom Europske unije, na način da se Centar određuje za nadležno nacionalno tijelo za olakšavanje i koordiniranje postupaka izdavanja dozvola za projekte od zajedničkog interesa i u tom smislu mu se određuje posebni djelokrug poslova koji je usko vezan za njegovu funkciju nacionalnog tijela zaduženog za projekte od zajedničkog interesa.Isto tako ovim se Zakonom predlaže da se za financiranje rada Centra osiguraju sredstva u državnom proračunu Republike Hrvatske, odnosno Centru će se kao proračunskom korisniku, za sve potrebe iz djelokruga poslovanja sredstva osiguravati direktno iz državnog proračuna Republike Hrvatske prema stvarnim i realnim potrebama. |
| 2. | Opišite ukratko cilj koji se želi postići normativnim rješenjem (izrađene teze propisa): |
| Usklađivanje hrvatskog zakonodavstva s pravnom stečevinom Europske unije, ispunjavanjem zahtjev iz Uredbe (EU) broj 347/2013 o smjernicama za transeuropsku energetsku infrastrukturu te se u tom smislu Centar određuje za nadležno nacionalno tijelo za olakšavanje i koordiniranje postupaka izdavanja dozvola za projekte od zajedničkog interesa kao i posebni djelokrug poslova koji je usko vezan za njegovu funkciju nacionalnog tijela zaduženog za projekte od zajedničkog interesa. Nadalje, ovim Zakonom nastoje se postići ušteda u državnom proračunu ujednačenjem koeficijenata i uštedama na troškovima djelatnika što je sukladno ciljevima fiskalnih prilagodbi provedba mjera iz Nacionalnog programa restrukturiranja |
| 3. | Navedite adresate na koje se problem trenutno odnosi i adresate na koje bi se mogao odnositi u budućnosti*.**(primjerice: gospodarski subjekti, organizacije civilnog društva, potrošači, dobrotvorne organizacije, umirovljenici, mladi, socijalno osjetljive skupine i sl.)* |
| Problematika se odnosi na gospodarske subjekte i energetske subjekte. |
| 4. | Objasnite ukratko normativno rješenje (izrađene teze propisa) i utvrdite jedno nenormativno rješenje kojim bi se također mogao postići cilj.*(primjeri nenormativnog rješenja: edukacija i informiranje, sporazumi udruženja, industrija, kodeksi udruga i drugih interesnih udruženja, dobrovoljni dogovor predstavnika tržišta, standardi, trgovačke uzance i sl.)* |
| Normativno rješenje (izrađene teze propisa):Republika Hrvatska je sukladno Uredbi (EU) broj 347/2013 o smjernicama za transeuropsku energetsku infrastrukturu bila dužna do 16. studenoga 2013.g. odrediti jedno ovlašteno nacionalno tijelo za pospješivanje i koordiniranje postupaka izdavanja dozvola za projekte od zajedničkog interesa. Stoga se ovim normativnim rješenjem predlaže ispuniti predmetna obveza, s obzirom da je Centar u mogućnosti udovoljiti takvom zahtjevu u kadrovskom i tehničkom smislu. Isto tako, ovim se Zakonom predviđaju postići uštede u državnom proračunu.Nenormativno rješenje:Nije nam poznato |
| 5. | Odredite vremenski okvir za rješavanje problema i postizanje navedenog cilja te ukratko objasnite moguće prepreke, rizike u rješavanju problema.*(primjerice: potrebna financijska sredstva, raspoloživi resursi, koordinacija tijela u provedbi, različiti pristup rješavanju problema od strane adresata propisa, dionika, manjak podrške dionika, neusklađenost zakonodavstva, dodatni administrativni postupci, informatička podrška i sl.)* |
| Vremenski okvir za postizanje pravne harmonizacije, u smislu ispunjavanja preuzetih obveza iz pravne stečevine Europske unije, odnosno omogućavanje financiranja rada Centra osiguravajući sredstva u državnom proračunu Republike Hrvatske je 1. srpnja 2014. godine |

|  |  |  |  |
| --- | --- | --- | --- |
|  | Na sljedeća pitanja potrebno je odgovoriti sa »DA« odnosno »NE«, uz obvezni sažeti pisani osvrt. | DA | NE |
| 6. | Da li normativno rješenje (izrađene teze propisa) zahtijeva izmjenu važećeg zakonodavstva?*Ako »DA«, navedite važeće zakonodavstvo, izravno povezano s ciljem koje će se morati mijenjati, uključujući podzakonske akte.**Ukoliko postoji obveza usklađivanja hrvatskog zakonodavstva sa zakonodavstvom EU u tom području ili ukoliko postoji obveza provedbe međunarodnog ugovora za RH navedite propise koji se moraju usvojiti*. | DA |  |
| Postoji obveza usklađivanja s pravnom stečevinom Europske unije i to konkretno s *Uredbom (EU) br. 347/2013 Europskog parlamenta i Vijeća od 17. travnja 2013. o smjernicama za transeuropsku energetsku infrastrukturu i stavljanje izvan snage Odluke br. 1364/2006/EZ i izmjeni uredaba (EZ) br. 713/2009, (EZ) br. 714/2009 i (EZ) br. 715/2009 (Tekst značajan za EGP).* |  |
| 7. | Hoće li navedeno normativno rješenje imati značajan financijski učinak u barem jednom sektoru/području i u kojem? Da li utječe na tržišno natjecanje? Ukratko navedite kakvi se učinci očekuju.*(primjerice: veći financijski teret za gospodarske subjekte zbog troška prilagodbe zakonodavstvu i standardima; viši operativni troškovi; teži način kreditiranja i sl.)* |  | NE |
| U odnosu na postojeći sustav normativnih rješenja novo normativno rješenje neće imati značajan financijski učinak u određenim područjima/sektorima. |  |
| 8. | Hoće li navedeno normativno rješenje imati učinak na državni proračun odnosno proračune jedinica lokalne i područne (regionalne) samouprave? Ukratko navedite kakvi se učinci očekuju.*(primjerice: potreba za dodatnim sredstvima u proračunu za provedbu; sredstva za edukaciju službenika za nove ovlasti; sredstva za nabavu opreme; osiguranje transfera; osiguranje poticaja; sredstava za nove administrativne postupke i sl.)* | DA |  |
| U odnosu na postojeći sustav normativnih rješenja novo normativno rješenje će imati izravan učinak na državni proračun s obzirom da će se državnim proračunom morati predvidjeti i osigurati sredstva za financiranje rada Centra. |  |
| 9. | Hoće li navedeno normativno rješenje imati značajan učinak na socijalno osjetljive skupine, socijalni status građana, interesne skupine u društvu odnosno društvo u cjelini? Ukratko navedite kakvi se učinci očekuju.*(primjerice: status socijalnih prava građana; promjene naknada; status građana u odnosu na kupovnu moć; socijalna uključenost građana; zaštita posebnih skupina ljudi, ravnopravnost spolova i sl.)* |  | NE |
| Navedeno normativno rješenje neće imati značajan učinak na socijalno osjetljive skupine, kao niti na socijalni status građana te interesne skupine u društvu kao i društvo u cjelini. |  |
| 10. | Hoće li navedeno normativno rješenje imati značajan učinak na okoliš, održivi razvitak i s tim u svezi na zdravlje ljudi? Ukratko navedite kakvi se učinci očekuju.*(primjerice: utjecaj na ispuštanje stakleničkih plinova, utjecaj na šume, na gospodarenje otpadom, na biljni i životinjski svijet, na zaštitu voda, na zaštitu tla, na zaštitu kulturne baštine i sl.)* |  | NE |
| Navedeno normativno rješenje nema značajan učinak na opterećenje na okoliš, održivi razvitak, javno zdravlje i sl. |  |
| 11. | Hoće li navedeno normativno rješenje zahtijevati provedbu administrativnih i upravnih postupaka vezano za adresate i s kojim ciljem? Hoće li navedena rješenja dodatno povećati administrativne prepreke za poslovanje? Ukratko navedite kakvi se učinci očekuju.(*primjerice: dodjela ovlaštenja; utvrđivanje prava i/ili obveza posebnim upravnim aktom; provedba upravnog/inspekcijskog nadzora; pribavljanje posebnih dozvola, rješenja, suglasnosti; povećanje ili uvođenje nove administrativne tarife; izmjene administrativnog postupka i sl.)* |  | NE |
| Navedeno normativno rješenje neće načelno zahtijevati provedbu administrativnih i upravnih postupaka, no eventualni administrativni učinci ovoga Zakona očituju se u činjenici da će Centar uže surađivati i koordinirati postupak odobravanja, odnosno izdavanja dozvola za projekte od zajedničkog interesa. |  |
| 12. | Hoće li za postizanje cilja biti nužan povezani rad više tijela državne uprave odnosno tijela lokalne i područne (regionalne) samouprave? Ukratko navedite tijela od kojih se očekuje povezani rad. | DA |  |
| U odnosu na aktualnu praksu u postupanju i koordinaciji rada više tijela državne uprave neće biti značajnih promjena, osim u smislu jačanja suradnje s obzirom na postupak odobravanja, odnosno izdavanja dozvola za projekte od zajedničkog interesa.  |  |
| 13. | Imate li saznanja da li je isti problem postojao i na koji način je riješen u zakonodavstvu zemalja Europske unije odnosno trećih zemalja? – navedite primjere.*(primjerice: poticanje malog gospodarstva; različito rješavanje ambalažnog otpada; fleksibilnost radnog zakonodavstva; rad na nepuno radno vrijeme; pojednostavljenje administrativnog postupka; smanjenje oboljelih od malignih bolesti; maloljetnička delikvencija i dr.)* | DA |  |
| U skladu s člankom 8. stavkom 1. Uredbe (EU) br. 347/2013 države članice su morale do 16. studenoga 2013. godine odrediti jedno ovlašteno nacionalno tijelo za pospješivanje i koordiniranje postupaka izdavanja dozvola za projekte zajedničkog interesa, a koje obvezu je većina država članica i ispunila. |  |

**UPUTA:**

• Uz ovaj Obrazac obvezno se prilažu Teze o sadržaju propisa.